Nr. 76 Prot Datë,­ 30.04.2020

**VENDIM**

**Nr. 13, datë 30.04.2020**

**PËR**

**DOKUMENTACIONIN PËR KANDIDIM QË DORËZOHET NGA KANDIDATËT PËR REKTOR DHE ANËTAR TË SENATIT AKADEMIK NË UNIVERSITETIN “ISMAIL QEMALI” VLORË**

Në zbatim të Ligjit Nr.80/2015 “Për arsimin e lartë dhe kërkimin shkencor në institucionet e arsimit të lartë në Republikën e Shqipërisë”, neni 36, pika 7; në zbatim të nenit 2, pika g, nenit 18, pika 2, të Vendimit të Senatit Akademik Nr.59, datë 11.02.2020 “Për miratimin e Rregullores për organizmin e zgjedhjeve për autoritetet dhe organet drejtuese në Universitetin “Ismail Qemali” Vlorë; Vendimit të Senatit Akademik Nr.72, datë 30.04.2020 “Për shqufizimin e pikës 13 të nenit 25” Dokumentacioni për Kandidim” në Rregulloren e organizmit të zgjedhjeve për autoritetet dhe organet drejtuese në Universitetin “Ismail Qemali” Vlorë, pika 1; Komisioni Institucional Zgjedhor,

**VENDOSI:**

1. Të shfuqizojë në listën e dokumentacionit për kandidim për Rektor dhe Anëtar të Senatit Akademik në Universitetin “Ismail Qemali” Vlorë, pikën *“Deklarimi për neutralitetin politik, mosqenia pjesë e forumeve të larta politike në vend”*.
2. Vendimi afishohet në të gjitha mjediset e universitetit, si dhe publikohet në faqen web [www.univlora.edu.al](http://www.univlora.edu.al).
3. Ky vendim hyn në fuqi menjëherë.

**Kryetar i Komisionit Institucional Zgjedhor**

**Oljana Hoxhaj**

**Anëtaret**

**Shkëlqim Sinanaj**

**Eljona Zanaj**

**Evis Allushi**

**Kristi Mucollari**

Nr. \_77\_ Prot Datë,­ 30.04.2020

**NJOFTIM**

**PËR**

**DOKUMENTACIONIN PËR KANDIDIM QË DORËZOHET NGA KANDIDATËT PËR REKTOR DHE ANËTAR TË SENATIT AKADEMIK NË UNIVERSITETIN “ISMAIL QEMALI” VLORË**

Në zbatim të Ligjit Nr.80/2015 “Për arsimin e lartë dhe kërkimin shkencor në institucionet e arsimit të lartë në Republikën e Shqipërisë”, neni 36, pika 7; në zbatim të nenit 2, pika g, nenit 18, pika 2, të Vendimit të Senatit Akademik Nr.59, datë 11.02.2020 “Për miratimin e Rregullores për organizmin e zgjedhjeve për autoritetet dhe organet drejtuese në Universitetin “Ismail Qemali” Vlorë; Vendimit të Senatit Akademik Nr. 72, datë 30.04.2020 “Për shqufizimin e pikës 13 të nenit 25” Dokumentacioni për Kandidim” në Rregulloren e organizmit të zgjedhjeve për autoritetet dhe organet drejtuese në Universitetin “Ismail Qemali” Vlorë, pika 1;Vendimit të Komisionit Institucional Zgjedhor Nr.13, datë 30.04.2020 “Për dokumentacionin për kandidim që dorëzohet nga kandidatët për Rektor dhe Anëtar të Senatit Akademik në Universitetin “Ismail Qemali” Vlorë, Komisioni Institucional Zgjedhor, miratoi dokumentacionin e mëposhtëm:

**I - Kandidatët për Rektor duhet të paraqesin dokumentacionin e mëposhtëm:**

a).Kërkesa për kandidim, përmban:

1.Emrin;

2.Atësinë;

3.Mbiemrin;

4.Datëlindjen;

5.Gjininë;

6.Kopje të dokumentit të identifikimit;

7.Shprehjen e vullnetit për kandidim;

8.Formularët e vetëdeklarimit, të cilët kandidati i tërheq pranë KIZ-it;

9.Deklarimin se kandidati nuk ka fituar dy mandate sipas ligjit nr.9741, datë 21.05.2007 “Për Arsimin e Lartë në RSH”, si autoritet drejtues në postin për të cilin kërkon të kandidojë në të njëjtin institucion;

10.Deklarimin mbi mungesen e plagjiaturës në punimet për fitimin e gradës shkencore dhe titullit akademik;

11.Deklarimin se nuk ka shkak për të qenë objekt i ligjit 138/2015 “Për garantimin e integritetit të personave që zgjidhen, emërohen ose ushtrojnë funksione publike” dhe ligjit nr. 45/2015 “Për të drejtën e informimit për dokumentet e ish-Sigurimit të Shtetit të Republikës Popullore Socialiste të Shqipërisë”;

12.Deklarimin që nuk është i dënuar me vendim gjyqësor të formës së prerë për vepra penale.

**II - Kandidatët për anëtar të Senatit Akademik duhet të paraqesin dokumentacionin e mëposhtëm:**

a).Kërkesa për kandidim, përmban:

1.Emrin;

2.Atësinë;

3.Mbiemrin;

4.Datëlindjen;

5.Gjininë;

6.Kopje të dokumentit të identifikimit;

7.Shprehjen e vullnetit për kandidim;

8.Formularët e vetëdeklarimit, të cilët kandidati i tërheq pranë KIZ-it;

9.Deklarimin mbi mungesen e plagjiaturës në punimet për fitimin e gradës shkencore dhe titullit akademik;

10.Deklarimin se nuk ka shkak për të qenë objekt i ligjit 138/2015 “Për garantimin e integritetit të personave që zgjidhen, emërohen ose ushtrojnë funksione publike” dhe ligjit nr. 45/2015 “Për të drejtën e informimit për dokumentet e ish-Sigurimit të Shtetit të Republikës Popullore Socialiste të Shqipërisë”;

11.Deklarimin që nuk është i dënuar me vendim gjyqësor të formës së prerë për vepra penale.

**III - Kandidatët për anëtar të Senatit Akademik nga radhët e studentëve duhet të paraqesin dokumentacionin e mëposhtëm:**

1. Kërkesën për kandidim, e cila përfshin, emrin atësinë, mbiemrin, datëlindjen, gjininë dhe shprehjen e vullnetit për kandidim;

2. Kopje të dokumentit të identifikimit;

3. Vërtetimin që provon se është student me kohë të plotë në një nga njësitë kryesore të UV-së;

4. Propozimin nga jo më pak se 30 (tridhjetë) studentë, pjesë e trupës zgjedhore, sipas standardeve të parashikuara në Rregullore, të cilët krahas emrit, mbiemrit dhe nënshkrimit, vendosin në shkresën e propozimit edhe numrin personal të kartës së identitetit.

5. Dokumentin që vërteton mesataren e notës mbi bazën e provimeve të dhëna deri në momentin e kandidimit.

**Kryetar i Komisionit Institucional Zgjedhor**

**Oljana Hoxhaj**

**Anëtaret**

**Shkëlqim Sinanaj**

**Eljona Zanaj**

**Evis Allushi**

**Kristi Mucollari**